
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 208 

30 Οκτωβρίου 2012 


ΠΕΡΙΕΧΟΜΕΝΑ 


ΚΑΝΟΝΙΣΜΟΙ 

236. Περί ανακηρύξεως ως προσκυνηματικού, λειτουρ¬ 
γίας, διοικήσεως και διαχειρίσεως του Ιερού Ναού 
Αγίου Ιωάννου Βατάτζη της Ιερός Μητροπόλεως 
Διδυμοτείχου, Ορεστιάδος και Σουφλίου. 1 

237. Περί συστάσεως και λειτουργίας Εκκλησιαστικού 
Μουσείου Λαϊκής Τέχνης και Πολιτισμού της Ιερός 
Μητροπόλεως Λαγκαδά, Λητής και Ρεντίνης. 2 

Κ ΑΝΟΝΙΣΜΟ Ι 

(ΐ) 

ΚΑΝΟΝΙΣΜΟΣ ΥΠ’ ΑΡΙΘΜ. 236/2012 
Περί ανακηρύξεως ως προσκυνηματικού, λειτουργίας, 
διοικήσεως και διαχειρίσεως του Ιερού Ναού Αγίου 
Ιωάννου Βατάτζη της Ιερός Μητροπόλεως Διδυμο¬ 
τείχου, Ορεστιάδος και Σουφλίου. 

Η ΙΕΡΑ ΣΥΝΟΔΟΣ ΤΗΣ ΙΕΡΑΡΧΙΑΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1. Τας διατάξεις των άρθρων 1 παρ. 4 και 59 του 
Ν. 590/1977 «Περί του Καταστατικού Χάρτου της Εκ¬ 
κλησίας της Ελλάδος» (Φ.Ε.Κ. Α' 146/1977). 

2. Την υπ’ αριθμ. 3/22.6.2012 απόφασιν του Μητροπο- 
λιτικού Συμβουλίου της Ιεράς Μητροπόλεως Διδυμοτεί¬ 
χου, Ορεστιάδος και Σουφλίου. 

3. Την υπ’ αριθμ. Χΐν/22.6.2012 Πράξιν και την υπ’ αριθμ. 
πρωτ. 744/28.6.2012 Πρότασιν του Σεβασμιωτάτου Μη¬ 
τροπολίτου Διδυμοτείχου, Ορεστιάδος και Σουφλίου 
Δαμασκηνού. 

4. Την από 3.9.2012 Γνωμοδότησιν της Νομικής Υπη¬ 
ρεσίας της Εκκλησίας της Ελλάδος. 

5. Την από 6.9.2012 Εγκριτικήν απόφασιν της Διαρκούς 
Ιεράς Συνόδου, ψηφίζει: 

Τον υπ’ αριθμ. 236/2012 Κανονισμόν έχοντα ούτω: 


ΚΑΝΟΝΙΣΜΟΣ ΥΠ’ ΑΡΙΘΜ. 236/2012 

«Περί ανακηρύξεως ως προσκυνηματικού, 
λειτουργίας, διοικήσεως και διαχειρίσεως 
του Ιερού Ναού Αγίου Ιωάννου Βατάτζη 
της Ιεράς Μητροπόλεως Διδυμοτείχου, 
Ορεστιάδος και Σουφλίου». 

Αρθρον 1 

Ο εν Διδυμοτείχω Ιερός Ναός Αγίου Ιωάννου Βατάτζη 
του Ελεήμονος ανακηρύσσεται Προσκυνηματικός και 
αποτελεί Νομικόν Πρόσωπον Ιδιωτικού Δικαίου (Ν.Π.Ι.Δ.). 
Έχει ιδικήν του κυκλικήν σφραγίδα, φέρουσαν εις το κέ- 
ντρον προσωπογραφίαν του Αγίου Ιωάννου Βατάτζη και 
κυκλικώς «Ιερός Προσκυνηματικός Ναός Αγίου Ιωάννου 
Βατάτζη εν Διδυμοτείχω». 

Αρθρον 2 

1. Η διοίκησις και διαχείρισις του Ιερού Προσκυνή¬ 
ματος ασκείται υπό πενταμελούς Διοικητικής και Δι¬ 
αχειριστικής Επιτροπής (Δ.Δ.Ε.), η οποία αποτελείται 
από τον Μητροπολίτην Διδυμοτείχου, Ορεστιάδος και 
Σουφλίου ως Πρόεδρον, με αναπληρωτήν αυτού τον 
εκάστοτε οριζόμενον υπ’ αυτού κληρικόν, και τέσσαρα 
λαϊκά μέλη, άνδρας ή γυναίκας, εκ των ευϋπολήπτων 
κατοίκων Διδυμοτείχου. 

2. Ο διορισμός των λαϊκών μελών γίνεται υπό του Μη- 
τροπολιτικού Συμβουλίου, μετά από σχετικήν πρότασιν 
του Μητροπολίτου. Η θητεία των μελών της Επιτροπής 
είναι τριετής, δυναμένη να ανανεούται. 

3. Η Δ.Δ.Ε. του Προσκυνήματος διέπεται από τας δια¬ 
τάξεις, αι οποίαι ισχύουσι δια τα Εκκλησιαστικά Ενορι- 
ακά Συμβούλια, αι δε Πράξεις αυτής υπόκεινται εις την 
έγκρισιν του Μητροπολιτικού Συμβουλίου. 

4. Το αξίωμα του Προέδρου και των μελών της Δ.Δ.Ε. 
είναι τιμητικόν και άμισθον. 

Αρθρον 3 

Η Διοικητική και Διαχειριστική Επιτροπή ασκεί τας 
εξής αρμοδιότητας: 

α. Μεριμνά δια την νόμιμον διαχείρισιν των Εσόδων και 
των περιουσιακών στοιχείων του Ιερού Προσκυνήματος. 

β. Συντάσσει τον Προϋπολογισμόν Εσόδων και Εξόδων 
εκάστου έτους, καθώς και τον οικονομικόν Απολογισμόν. 

γ. Τηρεί και ενημερώνει τα εξής βιβλία, θεωρημένα αρ- 
μοδίως υπό της Ιερός Μητροπόλεως: 1) Πρωτοκόλλου, 
2) Πρακτικών Συνεδριάσεων Δ.Δ.Ε., 3) Εσόδων και Εξό¬ 
δων μετά των αντιστοίχων διπλοτύπων αποδείξεων, ήτοι 
Γραμματίων Εισπράξεων και Ενταλμάτων Πληρωμών, 4) 
Περιουσιακών στοιχείων, 5) Αφιερωμάτων και τιμαλφών 
και 6) Τελέσεως ιερών Μυστηρίων γόμων και βαπτίσεων. 

δ. Αποφασίζει δια την πρόσληψιν του προσωπικού, 
ήτοι δύο (2) ιεροψαλτών και ενός (1) νεωκόρου. 

ε. Αποφασίζει δια οποιοδήποτε θέμα αφορών εις την 
επέκτασιν, εξωραϊσμόν, αγιογράφησιν, συντήρησιν του 
Ιερού Ναού, καθώς και δί οποιοδήποτε έτερον θέμα του 
Ιερού Προσκυνήματος, το οποίον ήθελε παρουσιασθή. 

Άρθρον 4 

Πόροι του Ιερού Προσκυνήματος είναι: 
α) Αι εισπράξεις από την κηροπωλησίαν, την περιφο¬ 
ράν δίσκων, τας τελούμενος ιεροπραξίας και την κατά 
νόμον εκποίησιν αφιερωμάτων. 

β) Δωρεαί, κληρονομίαι και κάθε είδους προσφοραί 
των πιστών. 

γ) Τα έσοδα από την κινητήν και ακίνητον περιουσίαν 
του Ιερού Προσκυνήματος. 

δ) Κάθε έσοδον προερχόμενον από επιμέρους δρα¬ 
στηριότητας ή εκδηλώσεις του Ιερού Προσκυνήματος, 
καθώς και από κάθε νόμιμον πηγήν. 

Άρθρον 5 

Τα έσοδα του Ιερού Προσκυνήματος διατίθενται: 
α) Δια την επέκτασιν, συντήρησιν και τον εξωραϊσμόν 
του Ιερού Ναού και των λοιπών χώρων. 

β) Δια την κάλυψιν των δαπανών λειτουργίας του 
Ιερού Προσκυνήματος και δια την μισθοδοσίαν του 
προσωπικού. 

γ) Δια την καταβολήν των εκάστοτε νομίμων εισφο¬ 
ρών υπέρ του Μητροπολιτικού Γ ραφείου, του Τ.Π.Ο.Ε.Κ.Ε. 
και της Αποστολικής Διακονίας. 

δ) Δια την ενίσχυσιν του Γ ενικού Φιλοπτώχου Τ αμείου, 
του Εκκλησιαστικού Γηροκομείου, των Εκκλησιαστικών 
Κατασκηνώσεων και του εν γένει πνευματικού και κοι¬ 
νωνικού έργου της Ιερός Μητροπόλεως Διδυμοτείχου, 
Ορεστιάδος και Σουφλίου. 

Αρθρον 6 

Οποιονδήποτε έτερον διοικητικόν ή διαχειριστικόν θέμα 
αφορών εις το Ιερόν Προσκύνημα, το οποίον δεν ρυθ¬ 
μίζεται υπό του παρόντος Κανονισμού αντιμετωπίζεται 
κατά τας ισχυούσας εκκλησιαστικός διατάξεις και ειδικώς 
κατά τα οριζόμενα υπό των Κανονισμών αριθμ. 8/1979 
«Περί Ιερών Ναών και Ενοριών» και 5/1978 «Περί Κώδικος 
Εκκλησιαστικών Υπαλλήλων», όπως εκάστοτε ισχύουν. 

Αρθρον 7 

Ο παρών Κανονισμός τροποποιείται υπό της Ιερός 
Συνόδου μετά από πρότασιν της Διοικητικής και Δια¬ 
χειριστικής Επιτροπής και έγκρισιν του Μητροπολιτικού 
Συμβουλίου. 

Αρθρον 8 

Ο παρών Κανονισμός ισχύει από της δημοσιεύσεως 
αυτού δια της Εφημερίδος της Κυβερνήσεως. Ο Κανονι¬ 
σμός επίσης δημοσιεύεται και δια του επισήμου Δελτίου 
της Εκκλησίας της Ελλάδος «ΕΚΚΛΗΣΙΑ». 


Αρθρον 9 

Εκ της εκδόσεως του παρόντος Κανονισμού ουδεμία 
δαπάνη εις βάρος του Προϋπολογισμού του νομικού 
προσώπου της Ιερός Μητροπόλεως Διδυμοτείχου, Ορε¬ 
στιάδος και Σουφλίου προκαλείται. 

Ο Κανονισμός αυτός να δημοσιευθεί στην Εφημερίδα 
της Κυβερνήσεως. 

Αθήνα, 5 Οκτωβρίου 2012 
Ο Πρόεδρος 

ΐ Ο Αθηνών ΙΕΡΩΝΥΜΟΣ 

-♦- 

( 2 ) 

ΚΑΝΟΝΙΣΜΟΣ ΥΠ’ ΑΡΙΘΜ. 237/2012 
Περί συστάσεως και λειτουργίας Εκκλησιαστικού Μου¬ 
σείου Λαϊκής Τέχνης και Πολιτισμού της Ιερός Μη¬ 
τροπόλεως Λαγκαδά, Λητής και Ρεντίνης. 

Η ΙΕΡΑ ΣΥΝΟΔΟΣ ΤΗΣ ΙΕΡΑΡΧΙΑΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1. Τας διατάξεις του άρθρου 45 παρ. 5 του Ν. 590/1977 
«Περί Καταστατικού Χάρτου της Εκκλησίας της Ελλά¬ 
δος». 

2. Τας υποχρεώσεις της Ποιμαινούσης Εκκλησίας προς 
το Χριστεπώνυμον Πλήρωμα, αι οποίαι απορρέουν από 
τας Ευαγγελικός Επιταγάς, τους Ιερούς Κανόνας και 
τους Νόμους του Κράτους. 

3. Την μέριμναν της Εκκλησίας δια την διάσωσιν και 
την προστασίαν πόσης φύσεως αντικειμένων του ελ¬ 
ληνορθόδοξου πολιτισμού καθώς και την ανάδειξιν του 
τρόπου ζωής, της τέχνης, των ηθών και των εθίμων, των 
συνιστώντων αυτόν. 

4. Την υπ' αριθμ. 9/21.6.2012 Πράξιν και την υπ’ αριθμ. 
409/6.7.2012 Πρότασιν του Σεβασμιωτάτου Μητροπολί¬ 
του Λαγκαδά, Λητής και Ρεντίνης Ιωάννου. 

5. Την υπ’ αριθμ. 11/22.6.2012 Πράξιν του Μητροπολι- 
τικού Συμβουλίου της Ιερός Μητροπόλεως Λαγκαδά, 
Λητής και Ρεντίνης. 

6. Την από 6.7.2012 Γ νωμοδότησιν του Νομικού Γ ραφεί¬ 
ου της Νομικής Υπηρεσίας της Εκκλησίας της Ελλάδος. 

7. Την από 6.7.2012 απόφασιν της Διαρκούς Ιερός Συ¬ 
νόδου, αποφασίζει: 

Συνιστά εις την Ιερόν Μητρόπολιν Λαγκαδά, Λητής 
και Ρεντίνης Εκκλησιαστικόν Μουσείον Λαϊκής Τέχνης 
και Πολιτισμού, το οποίον θα λειτουργεί ως εξηρτημένη 
Υπηρεσία αυτής και θα διέπεται από τας διατάξεις του 
επομένου Κανονισμού: 


ΚΑΝΟΝΙΣΜΟΣ ΥΠ’ ΑΡΙΘΜ. 237/2012 

«Περί συστάσεως και λειτουργίας Εκκλησιαστικού 
Μουσείου Λαϊκής Τέχνης και Πολιτισμού της Ιερός 
Μητροπόλεως Λαγκαδά, Λητής και Ρεντίνης». 

ΚΕΦΑΛΑΙΟΝ Α' 

ΣΥΣΤΑΣΙΣ - ΔΙΑΚΡΙΤΗ ΕΠΩΝΥΜΙΑ - 
ΕΔΡΑ - ΣΦΡΑΓΙΣ - ΣΚΟΠΟΙ 

Αρθρον1 

1. Παρά τη Ιερά Μητροπόλει Λαγκαδά, Λητής και Ρε¬ 
ντίνης, συνιστάται υπηρεσία υπό την διακριτήν επω¬ 
νυμίαν: «Εκκλησιαστικόν Μουσείον Λαϊκής Τέχνης και 





ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


5087 


Πολιτισμού της Ιερός Μητροπόλεως Λαγκαδά, Λητής 
και Ρεντίνης», εξαρτωμένη εκ του οικείου Νομικού Προ¬ 
σώπου της Ιερός Μητροπόλεως. Οργανούται η Υπηρεσία 
αύτη του Μουσείου και λειτουργεί κατά τον παρόντα Κα¬ 
νονισμόν και στεγάζεται και λειτουργεί εις ιδιαίτερον αυ¬ 
τοτελή χώρον, κατάλληλον δια τας δραστηριότητάς της. 

2. Η ως είρηται Υπηρεσία (εις το εξής «Μουσείον»), 
αποτελούσα κλάδον του ενιαίου διοικητικού φορέως 
της Μητροπόλεως υπάγεται, ως εικός, εις το νομικόν 
πρόσωπον αυτής, η δε πόσης φύσεως περιουσία του, 
ήτις διακρίνεται μόνον κατά χρήσιν, ανήκει κατά πλήρη 
κυριότητα, νομήν και κατοχήν εις το Νομικόν Πρόσωπον 
της Ιερός Μητροπόλεως. 

3. Έδρα της Υπηρεσίας είναι η Έδρα της Ιερός Μη¬ 
τροπόλεως. 

4. Το Μουσείον δύναται να λειτουργή παραρτήματα και 
εις Ιερούς Ναούς και Μονός ή άλλους χώρους της πό- 
λεως του Λαγκαδά ή της Μητροπολιτικής Περιφερείας. 

5. Το Μουσείον έχει ιδίαν σφραγίδα με δύο επάλλη¬ 
λους κύκλους, η οποία φέρει εις το κέντρον την εικόνα 
της Πολιούχου της Πόλεως του Λαγκαδά ΑΓΙΑΣ ΠΑΡΑΣ¬ 
ΚΕΥΗΣ. Εις μεν τον εξωτερικόν κύκλον αναγράφονται 
αι λέξεις: «ΙΕΡΑ ΜΗΤΡΟΠΟΛΙΣ ΛΑΓΚΑΔΑ, ΛΗΤΗΣ ΚΑΙ 
ΡΕΝΤΙΝΗΣ», εις δε τον εσωτερικόν κύκλον αι λέξεις: 
«ΕΚΚΛΗΣΙΑΣΤΙΚΟΝ ΜΟΥΣΕΙΟΝ ΛΑΪΚΗΣ ΤΕΧΝΗΣ ΚΑΙ 
ΠΟΛΙΤΙΣΜΟΥ». 

Άρθρον 2 

1. Σκοποί του Μουσείου είναι: 

α) Η εις ενιαίον χώρον ή χώρους συγκέντρωσις και 
διαφύλαξις των, αποκλειστικής κυριότητος, νομής και 
κατοχής της Ιερός Μητροπόλεως, πόσης φύσεως αντι¬ 
κειμένων λαϊκής τέχνης και πολιτισμού προγενεστέρας 
περιόδου, τα οποία μαρτυρούν τον τρόπον ζωής, τέ¬ 
χνης, ηθών, εθίμων και πολιτισμού της περιοχής και τα 
οποία έχουν σήμερον ιστορικήν και πολιτιστικήν αξίαν 
και συνιστούν στοιχεία της Εθνικής και Εκκλησιαστικής 
κληρονομιάς. 

β) Η συγκέντρωσις και διαφύλαξις παρομοίων ως άνω 
αντικειμένων, τα οποία ήθελον νομίμως δωρηθή, παρα- 
χωρηθή, αγορασθή η καθ’ οιονδήποτε άλλον νόμιμον 
τρόπον περιέλθη εις την κυριότητα, νομήν και κατοχήν 
της Ιερός Μητροπόλεως. 

γ) Η έκθεσις, ανάδειξις, παρουσίασις και προβολή των 
ανωτέρω αντικειμένων εις πάντα ενδιαφερόμενον. 

δ) Η συντήρησις και διαφύλαξις των άνω αντικειμέ¬ 
νων κατά τον καταλληλότερον τρόπον, ιδίως δί επι¬ 
στημονικών μεθόδων και μέσων, παρά εξειδικευμένων 
προσώπων. 

ε) Η οργάνωσις εκδηλώσεων, πραγματοποίησις εκ¬ 
δόσεων, ως και πάσα άλλη δραστηριότης σχετιζόμενη 
προς την λαϊκήν πολιτισμικήν κληρονομιάν της περι¬ 
οχής. 

στ) Η ανάδειξις του λαϊκού πολιτισμού της Ιερός Μη¬ 
τροπόλεως και ειδικότερα η περισυλλογή, καταγραφή, 
διατήρησις, μελέτη, προβολή και δημοσίευσις γλωσσι¬ 
κού, ιστορικού, αρχαιολογικού υλικού και λαϊκής τέχνης. 

ζ) Η προβολή, μελέτη και εκτέλεσις κάθε πνευματικού, 
επιστημονικού και επιμορφωτικού προγράμματος που 
μπορεί να συμβάλη εις την πολιτιστικήν ανάπτυξιν των 
κατοίκων. 


η) Η αξιοποίησις των ιστορικών χώρων της περιοχής, 
σε συνεργασία μετά των εκάστοτε αρμοδίων. 

2. Τρόποι επιτεύξεως των σκοπών: 

α) Η ανεύρεσις, περισυλλογή και μελέτη προϊστορικού, 
ιστορικού, λαογραφικού και γλωσσικού υλικού εις την 
ευρύτερον περιοχήν. 

β) Η έκδοσις βιβλίων, περιοδικών εντύπων. 

γ) Η παρουσίασις του υλικού αυτού με κάθε πρόσφο- 
ρον μέσον (οργάνωσις εκθέσεων κ.λπ.). 

δ) Η προκήρυξις γλωσσικών, λαογραφικών και ιστορι¬ 
κών διαγωνισμών και η ενίσχυσις σχετικών ερευνών. 

ε) Η οργάνωσις των κάθε μορφής δημοσίων εκδη¬ 
λώσεων. 

στ) Η πληροφόρησις του λαού του Δήμου Λαγκαδά 
διά τους σκοπούς και τας εν γένει δραστηριότητας του 
Λαογραφικού Μουσείου. 

ζ) Η συνεργασία με όλας τας τοπικός οργανώσεις, τας 
αρμοδίους κρατικός υπηρεσίας, τα νομικά πρόσωπα που 
έχουν παρεμφερείς σκοπούς, τα Λαογραφικά Μουσεία 
ολοκλήρου της χώρας, τους ιδιώτας που έχουν αρμο¬ 
διότητα ή σχέσιν με τους επιδιωκόμενους σκοπούς, και 
γενικά η συνεργασία με κάθε άτομον ή οργανισμόν του 
εσωτερικού ή εξωτερικού που έχει παρόμοιους σκοπούς 
ή μπορεί να βοηθήση εις την επίτευξιν των σκοπών του 
Λαογραφικού Μουσείου. 

ΚΕΦΑΛΑΙΟΝ Β' 

ΔΙΟΙΚΗΣΙΣ - ΑΡΜΟΔΙΟΤΗΤΕΣ 

Άρθρον 3 

1. Το Μουσείον διοικείται από πενταμελή Διοικητικήν 
Επιτροπήν (Δ.Ε.), διοριζομένην υπό του οικείου Μητρο¬ 
πολίτου διά Πράξεως αυτού, επί τριετή θητεία, δυναμένη 
να ανανεωθή. Το αξίωμα είναι τιμητικόν και άμισθον. 

2. Μέλη της ΔΈ. διορίζονται κληρικοί και λαϊκοί εξ 
ευυπολήπτων πολιτών της πόλεως του Λαγκαδά ή της 
Μητροπολιτικής Περιφερείας Λαγκαδά, Λητής και Ρεντί¬ 
νης, διακρινόμενοι διά την χριστιανικήν των ευσέβειαν, 
πνευματικόν τρόπον ζωής και το ενδιαφέρον των και 
ευαισθησίαν διά την ανάληψιν του ως άνω έργου. 

3. Η Δ.Ε. τελεί υπό την άμεσον εποπτείαν, τας οδηγίας 
και σύμβουλός του οικείου Μητροπολίτου ή του ανα- 
πληρωτού του, εις την εκτέλεσιν του έργου της. 

4. Πρόεδρος της Δ.Ε. τυγχάνει ο εκάστοτε Μητροπολί¬ 
της Λαγκαδά, Λητής και Ρεντίνης αναπληρούμενος υπό 
του εκάστοτε οριζομένου αναπληρωτού του κληρικού. 
Κατά την πρώτην συνεδρίαν διορίζονται παρά του Προ¬ 
έδρου ο Γραμματεύς και ο Ταμίας της Δ.Ε. 

5. Η ιδιότητα του μέλους της Επιτροπής δεν αποτελεί 
κώλυμα διά την συμμετοχήν εις άλλην Επιτροπήν, ή διά 
την προσφοράν άλλως πως υπηρεσίας εις την Ιερόν 
Μητρόπολιν. 

6. Ο Μητροπολίτης δύναται να παύη και να αντικαθι¬ 
στά τα μέλη της Δ.Ε. κατά την διάρκειαν της θητείας 
των κατά την κρίσιν του και εφ’ όσον δεν εξυπηρετούν 
τα συμφέροντα και τους σκοπούς της ευρύθμου και 
κατά νόμον λειτουργίας του ιδρύματος. 

Αρθρον 4 

1. Ο Σεβασμιώτατος Μητροπολίτης, ως Πρόεδρος της 
Δ.Ε., έχει την ευθύνην όλης της λειτουργίας του Μουσεί¬ 
ου και συντονίζει τα μέλη της Δ.Ε. προς υλοποίησιν των 
σκοπών αυτού. Εκπροσωπεί το Μουσείον ενώπιον πόσης 
Διοικητικής, Δικαστικής και Εκκλησιαστικής Αρχής και 
ενώπιον παντός τρίτου. Συγκαλεί την Δ.Ε. εις συνε- 

δρίασιν, ορίζων την ημερησίαν διάταξιν των θεμάτων, 
διευθύνει τας κατ’ αυτάς συζητήσεις και υπογράφει μετά 
του Γραμματέως τα έγγραφα τα πρακτικά των συνεδρι¬ 
άσεων και αποφάσεων της Δ.Ε. Λαμβάνει γνώσιν όλων 
των εισερχομένων εγγράφων του Μουσείου, υπογράφει 
μετά του Γ ραμματέως όλην την αλληλογραφίαν αυτού 
και μετά του ταμίου τα οικονομικής φύσεως έγγραφα 
και εν γένει μεριμνά δια την εφαρμογήν των διατάξεων 
του Κανονισμού τούτου και των αποφάσεων της Δ.Ε. 

2. Η Δ.Ε. συνέρχεται τακτικώς μεν άπαξ του μηνάς, 
εκτάκτως δε οσάκις παρίσταται ανάγκη, κατόπιν προ- 
σκλήσεως του Προέδρου ή του αναπληρούντος αυτόν 
ή κατόπιν κοινής αιτήσεως τριών εκ των λοιπών μελών 
αυτής πρός τον Πρόεδρον, ο οποίος και αποφασίζει 
σχετικώς. 

3. Η κατά την πρώτην παράγραφον εκπροσώπησις του 
Μουσείου δύναται να ανατεθή και εις οιονδήποτε άλλο 
μέλος της Δ.Ε. δί αποφάσεως αυτής, κατόπιν σχετικής 
προτάσεως του Προέδρου. 

4. Η Δ.Ε. ευρίσκεται εν απαρτία και αποφασίζει εγκύ- 
ρως, όταν παρίστανται οπωσδήποτε ο Πρόεδρος (και 
κωλυομένου τούτου ο αναπληρωτής του) και δύο εκ 
των ετέρων μελών της. Αι αποφάσεις και αι προσή- 
κουσαι λύσεις των εκάστοτε ζητημάτων, ει δυνατόν, 
λαμβάνονται ομοφώνως, άλλως κατά πλειοψηφίαν των 
παρόντων μελών. Εις περίπτωσιν ισοψηφίας το θέμα 
επανέρχεται εις συζήτησιν την αμέσως επομένην τακτι¬ 
κήν ή έκτακτον συνεδρίαν της Δ.Ε. και εις περίπτωσιν 
εκ νέου ισοψηφίας υπερισχύει η ψήφος του Προέδρου. 
Διά τας αποφάσεις τηρούνται τα σχετικά πρακτικά, η 
δε γνώμη της μειοψηφίας καταχωρίζεται υποχρεωτικώς 
εν συνάψει. 

5. Ο οικείος Μητροπολίτης δύναται, ιδιαιτέρως εις 
δύσκολα επιστημονικά ή τεχνικά θέματα, τα οποία απαι¬ 
τούν ειδικός γνώσεις, ν’ αναθέτη, κατά την κρίσιν του, εις 
έτερον πρόσωπον την εκφοράν γνώμης και προτάσεων 
επί του ζητήματος πρός υποβοήθησιν της Επιτροπής. 

Άρθρον 5 

1. Ο Αντιπρόεδρος, ον ορίζει εκ των μελών της Δ.Ε. ο 
Πρόεδρος, αναπληροί τον Πρόεδρον απάντα ή κωλυό- 
μενον, εις άλας τας ως άνω αρμοδιότητας και ενεργεί 
κατόπιν εντολής του. 

2. Ο Γραμματεύς προΐσταται της Γραμματείας του 
Μουσείου και διασφαλίζει την καλήν λειτουργίαν αυτού. 
Τηρεί το βιβλίον Πρωτοκόλλου και συντάσσει όλα τα 
έγγραφα και όλην την αλληλογραφίαν αυτού, περί της 
οποίας ενημερώνει τον Πρόεδρον και την οποίαν υπο¬ 
γράφει μετ’ αυτού. Επίσης τηρεί το βιβλίον Μητρώου 
Κειμηλίων και το βιβλίον των Πρακτικών των Συνεδριά¬ 
σεων και αποφάσεων της Δ.Ε., υπογράφει δε μετά του 
Προέδρου τα εν λόγω πρακτικά, τα οποία συντάσσει, 
και φυλάσσει την σφραγίδα του Μουσείου. 

3. Ο Ταμίας ενεργεί δια λογαριασμόν της Δ.Ε. τας 
διαχειριστικός πράξεις αναφορικώς με την κατά χρήσιν 
ανήκουσαν εις το Μουσείον περιουσίαν και είναι υπόλο¬ 
γος έναντι της Δ.Ε. Τηρεί το βιβλίον Ταμείου, καθώς και 
τα Διπλότυπα Γραμμάτια ή Αποδείξεις Εισπράξεων και 
Εντάλματα ή αποδείξεις πληρωμών. Εισπράττει με δι¬ 
πλότυπα γραμμάτια ή αποδείξεις εισπράξεων, τα οποία 
υπογράφει μετά του Προέδρου, παν έσοδον του Μου¬ 
σείου, διενεργεί τας πληρωμάς που απεφάσισεν η Δ.Ε. 
βάσει διπλοτύπων ενταλμάτων ή αποδείξεων πληρωμής, 


τα οποία επίσης υπογράφει, όπως άλλωστε και όλα τα 
οικονομικής φύσεως έγγραφα, μετά του Προέδρου, και 
ευθύνεται δια την φύλαξιν των χρημάτων του Μουσεί¬ 
ου, τα οποία κατατίθενται σε φερέγγυα και αξιόπιστα 
τραπεζικά και πιστωτικά ιδρύματα επ’ ονόματι της Ιεράς 
Μητροπόλεως Λαγκαδά, Λητής και Ρεντίνης, με την έν- 
δειξιν «Διά το Εκκλησιαστικόν Μουσείον Λαϊκής Τέχνης 
και Πολιτισμού». Διενεργεί, τέλος, αναλήψεις χρημάτων 
κατόπιν αποφάσεως της Δ.Ε. Επίσης τηρεί το βιβλίον 
Καταχωρήσεως κινητής και ακινήτου Περιουσίας. 

Άρθρον 6 

Η Δ.Ε. διοικεί την Υπηρεσίαν και διαχειρίζεται τας 
υποθέσεις αυτού. Ειδικώτερον: 

1. Ορίζει την χρήσιν και την διαμόρφωσιν των χώρων 
του Μουσείου. Καθορίζει τον τρόπον και τον αριθμόν 
εκθέσεως των κειμηλίων και τας προθήκας. Μεριμνά διά 
την ασφάλειαν των πάσης φύσεως αντικειμένων. 

2. Παρακολουθεί την υπό επιστημονικής και διοικητι¬ 
κής απόψεως καλήν λειτουργίαν αυτού. 

3. Καθορίζει, κατά την κρίσιν της, τας ημέρας και ώρας 
επισκέψεως του Μουσείου, τον τρόπον προσελεύσεως 
και εισόδου των ενδιαφερομένων προσώπων, λαμβάνου- 
σα πάντοτε τα κατάλληλα μέτρα διά την διασφάλισιν 
των αντικειμένων και την καλλιτέραν λειτουργίαν του 
Μουσείου. 

4. Η Διοικητική Επιτροπή δύναται, κατά την απόλυτον 
και ανεξέλεγκτον κρίσιν της, ν’ απαγορεύη την είσοδον 
τινός εις το Μουσείον και να διατάσση την αποχώρησιν 
των επισκεπτών. Δύναται να εκδίδη οδηγίας διά τους 
επισκέπτας του Μουσείου. Δύναται να καθιερώση ανά- 
λογον εισιτήριον. 

5. Κάθε επισκέπτης του Μουσείου οφείλει αναντιρρή- 
τως πλήρη σεβασμόν και συμμόρφωσιν προς τας οδη¬ 
γίας και συστάσεις της Επιτροπής και των υπ’ αυτής 
οριζομένων προσώπων. 

Αρθρον 7 

Δεν επιτρέπεται γενικώς η έξοδος εκ του Μουσείου 
οιουδήποτε κειμηλίου ή άλλου αντικειμένου. Επιτρέπεται 
κατ’ εξαίρεσιν τοιαύτη έξοδος εις άλως ειδικός περιπτώ¬ 
σεις και κατόπιν ητιολογημένης ομοφώνου αποφάσεως 
της Δ.Ε. και έγκρισιν του Μητροπολιτικού Συμβουλίου 
της Ιεράς Μητροπόλεως δί ωρισμένον σκοπόν, ο οποί¬ 
ος θα αποβλέπη (ως απαραίτητον μεταξύ των άλλων 
προϋπόθεσιν) εις ιδιαιτέραν χριστιανικήν και πνευματι¬ 
κήν ωφέλειαν. Η έξοδος του κειμηλίου είναι δυνατή δια 
προκαθωρισμένον μόνον χρόνον και λαμβάνονται πά¬ 
ντοτε τα αναγκαία εξασφαλιστικά μέτρα και εγγυήσεις 
επιστροφής του αντικειμένου άθικτου και ακεραίου. 

ΚΕΦΑΛΑΙΩΝ Γ 

ΠΕΡΙΟΥΣΙΑ, ΠΟΡΟΙ ΚΑΙ ΔΙΑΧΕΙΡΙΣΙΣ 

Άρθρον 8 

1. Η διοίκησις και διαχείρισις της περιουσίας του Μου¬ 
σείου ενεργείται υπό της Δ.Ε. 

2. Προς είσπραξιν παντός εσόδου παρά του Ταμίου 
εκδίδεται διπλότυπον γραμμάτιον η απόδειξις εισπράξε- 
ως θεωρημένον-ην υπό της οικείας Ιεράς Μητροπόλεως 
με την ένδειξιν: «ΙΕΡΑ ΜΗΤΡΟΠΟΛΙΣ ΛΑΓΚΑΔΑ, ΛΗΤΗΣ 
ΚΑΙ ΡΕΝΤΙΝΗΣ: ΕΚΚΛΗΣΙΑΣΤΙΚΟΝ ΜΟΥΣΕΙΟΝ ΛΑΪΚΗΣ 
ΤΕΧΝΗΣ ΚΑΙ ΠΟΛΙΤΙΣΜΟΥ». Το γραμμάτιον ή η απόδει- 
ξις υπογράφεται δεόντως υπό του Προέδρου και του 
Ταμίου και καταχωρίζεται εις το βιβλίον Ταμείου. 

3. Η περιέλευσις οιουδήποτε κινητού ή ακινήτου πράγ¬ 
ματος εις την περιουσίαν του Μουσείου γίνεται πάντοτε 
κατά τας νομίμους διατυπώσεις των Νόμων της Πολιτεί¬ 
ας και των Κανόνων της Εκκλησίας. Η περιέλευσις αύτη 
γίνεται πάντοτε εις το Νομικόν Πρόσωπον της οικείας 
Ιεράς Μητροπόλεως, εις την οποίαν μεταβιβάζεται η 
κυριότης, νομή και κατοχή του πράγματος. Εν τη πράξει 
δε της μεταβιβάσεως γίνεται ειδικωτέρα μνεία και ανα¬ 
φορά με την ένδειξιν διά το «Εκκλησιαστικόν Μουσείον 
Λαϊκής Τέχνης και Πολιτισμού», το οποίον θα έχη την 
χρήσιν, δια τους ως άνω σκοπούς. 

4. Δία πάσαν παραλαβήν οιουδήποτε αντικειμένου 
και πράγματος κινητού ή ακινήτου προερχομένου εξ 
οιασδήποτε αιτίας (αφιέρωσις, παραχώρησις, δωρεά, 
αγορά, κληρονομιά, κληροδοσία κ.λπ.), μετά από την 
πράξιν μεταβιβάσεως, συντάσσεται υπό της Δ.Ε. πρωτό- 
κολλον περιελεύσεως εις την περιουσίαν του Μουσείου 
και παραλαβής, καταχωριζόμενον εις το ειδικόν βιβλίον 
των περιουσιακών στοιχείων αυτού. 

5. Πάσα πληρωμή γίνεται επί τη βάσει διπλοτύπου 
εντάλματος ή αποδείξεως πληρωμής θεωρουμένων 
υπό της οικίας Μητροπόλεως και υπογραφομένων υπό 
του Προέδρου και Ταμίου, και καταχωρουμένων εις το 
βιβλίον Ταμείου. 

6. Η λογιστική εργασία γίνεται κατά το απλογραφικόν 
σύστημα (βιβλίον Ταμείου, Βιβλίον εσόδων και Εξόδων). 
Βιβλία έτερα και βοηθητικά στοιχεία δεν αποκλείονται. 

7. Καταθέσεις χρημάτων γίνονται πάντοτε εις φερέγ¬ 
γυα και αξιόπιστα Τραπεζικά και πιστωτικά ιδρύματα επ’ 
ονόματι της «ΙΕΡΑΣ ΜΗΤΡΟΠΟΛΕΩΣ ΛΑΓΚΑΔΑ, ΛΗΤΗΣ 
ΚΑΙ ΡΕΝΤΙΝΗΣ» με την ένδειξιν «Διά το Εκκλησιαστικόν 
Μουσείον Λαϊκής Τέχνης και Πολιτισμού». Η ανάληψις 
των χρημάτων γίνεται με πρακτικόν της Δ.Ε. υπό του 
Ταμίου, μετά βεβαίωσιν των μελών της Δ.Ε. επ’ ονόματι 
της Ιεράς Μητροπόλεως. 

8. Η οικεία Ιερά Μητρόπολις κατόπιν προτάσεως της 
Δ.Ε. εγκρινομένης υπό του Μητροπολιτικού Συμβουλίου 
δύναται να αγοράζη παρ' οιουδήποτε τρίτου ιδιώτου ή 
νομικού προσώπου δημοσίου ή ιδιωτικού δικαίου, αντι¬ 
κείμενα και κειμήλια λαϊκής τέχνης, προς εμπλουτισμόν 
του Μουσείου. 

9. Η Δ.Ε. συντάσσει τον προϋπολογισμόν και απο¬ 
λογισμόν των εσόδων και εξόδων του Μουσείου, τους 
οποίους υποβάλλει προς έγκρισιν εις το Μητροπολιτικόν 
Συμβούλιον. 

10. Η οικεία Ιερά Μητρόπολις αποδέχεται τας υπέρ 
του Μουσείου κληρονομιάς, κληροδοσίας και δωρεάς 
κινητών και ακινήτων. 

11. Πάσα περιουσία κινητή ή ακίνητος του Μουσείου 
είναι αυτοδικαίως περιουσία της Ιεράς Μητροπόλεως 
Λαγκαδά, Λητής και Ρεντίνης. 

12. Η Δ.Ε. υποβάλλει κατ’ έτος έκθεσιν πεπραγμένων 
εις το Μητροπολιτικόν Συμβούλιον της οικείας Ιεράς 
Μητροπόλεως. 

Αρθρον 9 

Πόροι του Μουσείου είναι: 

1. Επιχορηγήσεις της οικείας Ιεράς Μητροπόλεως και 
εισφοραί των Ιερών Ενοριακών Ναών, των Ιερών Προ¬ 
σκυνημάτων και Ιερών Μονών της Ιεράς Μητροπόλεως. 

2. Το προϊόν εκ δισκοφοριών, κατόπιν αποφάσεως της 
Ιεράς Μητροπόλεως. 


3. Αι εισφοραί εις είδος ή χρήμα των πιστών. 

4. Κρατικοί επιχορηγήσεις, επιχορηγήσεις εκ μέρους 
της Ευρωπαϊκής Ενώσεως, Δήμων, Κοινοτήτων, Οργα¬ 
νισμών, Ιδρυμάτων και Νομικών Προσώπων Δημοσίου 
ή Ιδιωτικού δικαίου και πάσα εν γένει νόμιμος επιχο- 
ρήγησις. 

5. Αι καταλιπόμεναι υπέρ τούτου δωρεαί, κληρονομίαι, 
κληροδοσίαι ως και πάσα υπέρ αυτού διάθεσις. 

6. Αι πάσης φύσεως εισπράξεις από δραστηριότητας 
του Μουσείου (π.χ. πωλήσεις βιβλίων, καρτών, διαφα- 
νειών κ,λπ.) ή εξ εισιτηρίου ή εκ πάσης φύσεως εκδη¬ 
λώσεων διοργανουμένων υπό τούτου. 

Αρθρον10 

Οι πόροι του Μουσείου διατίθενται λελογισμένως κατά 
την έμφρονα κρίσιν της Δ.Ε. υπέρ των πάσης φύσεως 
ανακυπτουσών αναγκών αυτού και των εκ πάσης φύσε¬ 
ως αναφυομένων δαπανών (λ.χ. δαπανών συντηρήσεως, 
βελτιώσεως αιθουσών και των χώρων του Μουσείου, 
δαπανών εκτελέσεως έργων εξωραϊσμού, κατασκευής 
επίπλων, προθηκών, κατασκευής έργων ακινήτων, οικο¬ 
δομών, εγκαταστάσεων, τρεχουσών δαπανών καθαρι¬ 
σμού, κλιματισμού, υδρεύσεως, φωτισμού, τηλεφώνου 
κ.λπ.), υπέρ λοιπών δαπανών προβλεπομένων υπό του 
εγκεκριμένου προϋπολογισμού, καθώς και δαπανών μι¬ 
σθοδοσίας η αποζημιώσεων προσωπικού. 

ΚΕΦΑΛΑΙΩΝ Δ' 

ΠΡΟΣΩΠΙΚΟΝ, ΒΙΒΛΙΑ, ΑΛΛΕΣ ΔΙΑΤΑΞΕΙΣ 

Αρθρον 11 

1. Η οικεία Ιερά Μητρόπολις δύναται, κατόπιν ομοφώ¬ 
νου προτάσεως της Δ.Ε. και εγκρίσεως του Μητροπο- 
λιτικού Συμβουλίου, να προσλαμβάνη έμμισθον προσω¬ 
πικόν διά την αντιμετώπισιν των αναγκών λειτουργίας 
του. Το προσωπικόν τούτο ανήκει εις το προσωπικόν 
της Ιεράς Μητροπόλεως, απασχολούμενον ειδικώς εις 
το Μουσείον, εκ των πόρων του οποίου μισθοδοτείται. 

2. Δια του παρόντος συνιστώται αι ως κάτωθι θέσεις: 

α. Μία (1) θέσις ΠΕ Επιστημονικού Συνεργάτου, κεκτη- 

μένου πτυχίου Φιλοσοφικής Σχολής. 

β. Μία (1) θέσις ΠΕ Διοικητικού - Γραμματέως. 

γ. Μία (1) θέσις ΔΕ θυρωρού - προσωπικού ασφαλείας. 

δ) Μία (1) θέσις ΥΕ βοηθητικού προσωπικού. 

Αι ως άνω θέσεις δύναται να πληρωθούν και διά κληρι¬ 
κών - μετακλητών υπαλλήλων κεκτημένων τα ουσιαστι¬ 
κά και τυπικά προσόντα της θέσεως κατά τας διατάξεις 
του υπ’ αριθμ. 5/1978 Κανονισμού της Ιεράς Συνόδου 
«Περί Κώδικος Εκκλησιαστικών Υπαλλήλων». 

3. Ομοίως κατά τα ανωτέρω η Ιερά Μητρόπολις δύ- 
ναται να προσλαμβάνη συμφώνως πρός τας διατάξεις 
της κειμένης νομοθεσίας πρόσθετον υπηρετικόν ή ερ¬ 
γατικόν προσωπικόν επί παγία μηνιαία αντιμισθία, ημε¬ 
ρομίσθια) ή ωρομίσθια). 

4. Η Δ.Ε. αποδέχεται, κατά την κρίσιν της, τας υπηρε¬ 
σίας προσώπων, τα οποία επιθυμούν να προσφέρουν 
δωρεάν ταύτας. Η τοιαύτη, όμως, αποδοχή τελεί υπό τον 
όρον ότι τα πρόσωπα αυτά έχουσιν ήδη βιοποριστικόν 
επάγγελμα. 

Αρθρον 12 

1. Το Μουσείον τηρεί μερίμνη του Γραμματέως και του 
Ταμίου τα αναγκαία διά την λειτουργίαν αυτού βιβλία. 
Ειδικώτερον τηρεί τα εξής βιβλία, θεωρημένα παρά της 
οικείας Ιεράς Μητροπόλεως: 

α) Βιβλίον Πρωτοκόλλου εισερχομένων και εξερχο- 
μένων εγγράφων. 

β) Βιβλίον Πρακτικών συνεδριάσεων και αποφάσεων 
της Δ.Ε. 

γ) Βιβλίον Μητρώου Κειμηλίων, ένθα καταχωρείται 
υπό πλήρη περιγραφήν και αριθμόν έκαστον κειμήλιον 
ή αντικείμενον. 

δ) Βιβλίον Ταμείου και διπλότυπα Γραμμάτια ή Αποδεί¬ 
ξεις Εισπράξεων και Διπλότυπα Εντάλματα ή Αποδείξεις 
Πληρωμών. 

ε) Βιβλίον καταχωρήσεως ακινήτου περιουσίας. 

ζ) Βιβλίον καταχωρήσεως κινητής περιουσίας, εις το 
οποίον περιλαμβάνονται τα ανήκοντα εις το Μουσείον 
πόσης φύσεως κινητά πράγματα, πλήν των αντικειμένων 
λαϊκής τέχνης και πολιτισμού ή παρομοίων αντικειμένων. 

2. Τα στοιχεία τα περιλαμβανόμενα εις τα ως άνω 
βιβλία δύνανται να καταχωρίζωνται και εις ηλεκτρονικόν 
υπολογιστήν, προς διευκόλυνσιν της λειτουργίας του 
Μουσείου. Εις την περίπτωσιν όμως αυτήν τα ως άνω 
βιβλία τηρούνται υποχρεωτικώς, μη επιτρεπομένης της 
καταργήσεώς των. 

Αρθρον 13 

1. Το παρόν Μουσείον υπό την ως άνω μορφήν και 
οργάνωσιν καταργείται δϊ αποφάσεως της Διαρκούς 
Ιερός Συνόδου εγκρινομένης υπό της Ιερός Συνόδου της 
Ιεραρχίας, κατόπιν ητιολογημένης αποφάσεως της Δ.Ε., 
λαμβανομένης δια τεσσάρων, τουλάχιστον, ψήφων και 
εγκρινομένης υπό του Μητροπολιτικού Συμβουλίου. Εις 
την περίπτωσιν ταύτην τα πόσης φύσεως περιουσιακά 
στοιχεία, κινητά ή ακίνητα, κατά την έννοια των νό¬ 
μων της πολιτείας, τα οποία διοικούσε, διεχειρίζετο και 
εχρησιμοποίει το Μουσείον, περιέρχονται αυτοδικαίως 
εις το νομικόν πρόσωπον της Ιεράς Μητροπόλεως, εις 
την οποίαν ανήκουν άλλωστε κατά πλήρη κυριότητα, 
νομήν και κατοχήν. 

2. Εις την περίπτωσιν της καταργήσεώς του Μουσεί¬ 
ου η Ιερά Μητρόπολις υπεισέρχεται, αυτοδικαίως, και 
δύναται να αναλαμβάνη τας εις οιονδήποτε πιστωτικόν 


ίδρυμα ή Τράπεζαν τυχόν καταθέσεις χρημάτων, τιμαλ¬ 
φών, κειμηλίων, αξιογράφων, μετοχών, ομολόγων, ως και 
πάσης φύσεως περιουσιακών αντικειμένων φερομένων 
επ’ ονόματι του Μουσείου. Τας αυτάς ενεργείας και 
δικαιώματα έχει η Ιερά Μητρόπολις και έναντι οιουδή- 
ποτε τρίτου ή νομικού προσώπου δημοσίου ή ιδιωτικού 
δικαίου διά την απόδοσιν πάσης φύσεως περιουσιακών 
αντικειμένων ή απαιτήσεως. 

Αρθρον 14 

Η Διοικητική Επιτροπή είναι αρμοδία να αποφασίση 
διά πάν θέμα μη προβλεπόμενον ειδικώς υπό του πα¬ 
ρόντος Κανονισμού. 

ΚΕΦΑΛΑΙΩΝ Ε' 

Αρθρον 15 

Η ισχύς του Κανονισμού τούτου άρχεται από της δη- 
μοσιεύσεώς του διά της Εφημερίδος της Κυβερνήσεως 
και του Περιοδικού «ΕΚΚΛΗΣΙΑ». 

Μετά την δημοσίευσιν του παρόντος Κανονισμού διο¬ 
ρίζονται εντός ευλόγου χρόνου τα μέλη της Δ.Ε. 

Ο παρών Κανονισμός τροποποιείται δί αποφάσεως 
της Διαρκούς Ιεράς Συνόδου εγκρινομένης παρά της 
Ιεράς Συνόδου της Ιεραρχίας κατόπιν ητιολογημένης 
αποφάσεως της Δ.Ε. του Μουσείου λαμβανομένης διά 
πλειοψηφίας 4/5 τουλάχιστον ψήφων και εγκρινομένης 
υπό του Μητροπολιτικού Συμβουλίου της οικείας Ιεράς 
Μητροπόλεως. 

Αρθρον16 

Εκ των διατάξεων του παρόντος Κανονισμού δεν προ- 
καλείται δαπάνη εις βάρος του Προϋπολογισμού του 
Νομικού Προσώπου της Ιεράς Μητροπόλεως Λαγκαδά, 
Λητής και Ρεντίνης. Τυχόν μελλοντική δαπάνη θα προ- 
βλεφθεί στον οικείον προϋπολογισμόν. 

Ο Κανονισμός αυτός να δημοσιευθεί στην Εφημερίδα 
της Κυβερνήσεως. 

Αθήνα, 5 Οκτωβρίου 2012 
Ο Πρόεδρος 

| Ο Αθηνών ΙΕΡΩΝΥΜΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοοή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοίΡΐί ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5€ 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.; 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ.ςι·) 


Ηλεκτρονική Διεύθυνση: Λίίρ;//νννννν.βί. 9 Γ - β-ΓΠ3ΪΙ: ννβόπΐ35ΐβι·.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13:30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 



















































































